Meer as R18 000 vir denim met grasvlekke | Maroela Media
Die skouerbroek en denim wat Gucci verkoop
Die luukse handelsmerk Gucci laat wenkbroue lig met sy jongste produk – 'n denim en 'n skouerbroek wat "spesiaal behandel is" sodat dit lyk of dit 'n grasvlek het.
Die denims was deel van die Italiaanse modehuis se Herfs/Winter 2020-versameling vir mans. Dit lyk of die denims 'n grasvlek by die knieë opgedoen het.
Dit is egter die prys wat Twitter-gebruikers op hol het. Die denim jaag jou £600 (byna R13 000) uit die sak en die skouerbroek sal jou £850 (meer as R18 000) kos.
Volgens Gucci se webwerf word die broeke in Italië vervaardig en word beskryf as 'n "ligte blou eko-gewaste organiese denim met 'n vlek-effek". Dit word vervaardig deur prosesse "wat biodiversiteit en ekostelsels respekteer".
"Gucci is mal met dié grasgevlekte denims," skryf een Twitter-gebruiker. "£600 wanneer ek dit gratis in my tuin kan doen?"
'n Ander gebruiker wonder: "Hoe ryk moet jy wees as jy iemand anders moet huur sodat dit lyk of jy buite was?"
Hoe belaglik gaan hulle nou nog word. Ek wil dit nie eers present hê nie. Dit lyk vuil en n mens gaan nie met vuil klere uit nie.
Dit lyk na 'n soortgelyke kopie as 'n buffel vir R 45miljoen.
Net so belaglik soos geskeurde denims
Ag neewat… los maar daai lelike denim wat soos ou wasgoed lyk …. en mens weet nie eers hoe lank daardie denim sal hou nie!!!
Ten minste sal ek in die mode wees as ek op n Saterdag na n tuin sessie net so vuil na die mall toe gaan. Ek dink dit gaan n sensesie veroorsaak veral so met die gras en die stof so in my hare…..